ועדת הכספים, כנסת 17, פרוטוקול מספר 358, 2007-03-20 10:00

יעקב ליצמן: בוקר טוב לכולם.

יעקב ליצמן: אני פותח את ישיבת ועדת הכספים.

יעקב ליצמן: סעיף 2 ירד מסדר היום מאחר שחבר הכנסת אליהו גבאי ביקש לדחות אותו.

יעקב ליצמן: אנחנו דנים בהפחתת תקרה לתרופות למבוטחים קשישים כרוניים מקבלים הבטחת הכנסה.

יעקב ליצמן: אתמול שר הבריאות שלח מכתב ליושב-ראש ועדת הכספים, סטס מיסז'ניקוב.

יעקב ליצמן: מאחר שאני לא מכיר את היושב-ראש הזה, חשבתי לא לדון בנושא.

יעקב ליצמן: המכתב נכתב ב-14 במרץ 2007.

קריאה: יש מכתב נוסף מה-19 במרץ.

יעקב ליצמן: ברשות חבר הכנסת סטס מיסז'ניקוב אני מביא את הנושא לדיון.

יעקב ליצמן: אני חייב לומר שהשר בן-יזרי צלצל אלי בנושא הזה.

יעקב ליצמן: בהתחלה קצת התפלאתי כי את זה הם קיבלו כדי שיסכימו להדחתי.

יעקב ליצמן: במה שניתן לעזור, אני בהחלט אעזור מאחר שאני רואה את סבל הקשישים.

יעקב ליצמן: לכן ביקשתי שסיעת הגמלאים לפחות תברך אותי על דאגתי.

יעקב ליצמן: ביני לבין סטס מיסז'ניקוב אין שום בעיות אלא אנחנו משחקים לידי התקשורת, אבל להעביר לי מכתב שזה התשלום בגין הדחתי, קצת התפלאתי.

יעקב ליצמן: בכל-זאת אני מביא את הנושא לדיון.

יואל ליפשיץ: קופות החולים גבו תקרות רבעוניות לחולים.

יעקב ליצמן: אגב, לא צריך כאן העברה תקציבית?

יואל ליפשיץ: השינוי שמציעים עכשיו?

יעקב ליצמן: המכתב הזה הוא לא העברה תקציבית.

יעקב ליצמן: כדי לסדר את זה – ואני מוכן להביא את זה – אתם חייבים להביא העברה תקציבית?

יואל ליפשיץ: זה אמור לשנות את בסיס התקרה ולכן זה אמור לשנות את השלמת המדינה.

יעקב ליצמן: אין בינינו דיון כרגע, אבל אני שואל האם בנושא הזה מועבר כסף מהאוצר למשרד הבריאות.

יואל ליפשיץ: לא.

יואל ליפשיץ: תהיה הגדרה של הסל ועם יצטרכו להגדיל את ההשלמה מתקציב המדינה, תהיה העברה תקציבית.

יעקב ליצמן: אם כן, בינתיים לא.

יעקב ליצמן: שאלתי כי רציתי להיות בטוח שלא סתם מבטיחים להם.

יואל ליפשיץ: נקבעה תקרה לחולים כרוניים, תקרה רבעונית.

יואל ליפשיץ: כאשר פורטים אותה לתקרה חודשית זה יוצא בערך בקופת חולים 233 שקלים, במכבי 245 שלקים, במאוחדת 269 שקלים, ובלאומית 269 שקלים.

יואל ליפשיץ: אנחנו מציעים להפחית את התקרה לתרופות למבוטחים קשישים חולים כרוניים אחרי גיל הפרישה.

יעקב ליצמן: יש הגדרות?

יואל ליפשיץ: כן, ההגדרות הן בחוק.

יואל ליפשיץ: מקבלי הבטחת הכנסה כדי שהתקרות האלה בכל קופה, בהתאם לתקרה שנקבעה לכל קופה וקופה, תפחת למחצית.

יואל ליפשיץ: זה אומר שבכללית זה יהיה כ-116 שקלים, ובכל שאר הקופות בהתאם.

יואל ליפשיץ: צירפנו לכם טבלה עם אומדני המספרים בכל קופה, את התקרה הקיימת, את התקרה החדשה, ומה העלות לכל קופה וקופה.

יואל ליפשיץ: אנחנו מבקשים לאשר את זה.

יואל ליפשיץ: סך כל העלות, אנחנו מעריכים אותה ב-8,2 מיליון שקלים.

ראובן ריבלין: יש מישהו שמתנגד ליוזמה הזאת?

קריאה: לא.

סמדר אלחנני: צירפתי לכם את סעיפי החוק שמתייחסים לגבייה וגם את הנוסחה של גיל פרישה.

סמדר אלחנני: בדברי ההסבר שצורפו לפנייה צוין גיל 65 אבל היום הגיל הזה לא תקף אלא תקף גיל פרישה וגיל פרישה הוא תהליך משתנה.

סמדר אלחנני: אני מבקשת שתוצא חוברת שתסביר בצורה קלה לאנשים כי כיום אישה שהיא בת 61 ומעלה זכאית להנחות האלה וגבר זכאי להנחות האלה בגיל יותר מבוגר.

סמדר אלחנני: בעמוד האחרון שצירפתי לכם תראו שבגיל הפרישה יש מדרגות.

סמדר אלחנני: צריך להסביר לקהל מתי הם זכאים להנחות האלה.

יעקב ליצמן: אני מניח שהמשרד יעשה זאת.

סמדר אלחנני: כאן כתוב גיל 65.

יעקב ליצמן: זה יירשם בפרוטוקול.

סמדר אלחנני: בחוק כתוב שהתקרה היא לא רק לתרופות אלא גם לציוד המתכלה.

סמדר אלחנני: צריך גם את זה להסביר לאנשים.

נועה פרסטר: אני רוצה להעיר שמדובר באוכלוסייה שמקבלת היום 50 אחוזים הנחה בתרופות והאנשים האלה יודעים בדיוק מי זכאי.

נועה פרסטר: אלה קבצים שמועברים מביטוח לאומי.

נועה פרסטר: לא צריך לעשות שום דבר חדש כי הכול ידוע.

ג'מאל זחאלקה: אין מצטרפים חדשים להטבה הזאת?

נועה פרסטר: הם יודעים עליה.

משה שרוני: מה שהובא היום, זה לפי הסכם קואליציוני שנחתם לפני שנה ומשהו ולא עתה.

משה שרוני: זה דבר שהיו צריכים לבצע אותו לפי ההסכם שלנו.

משה שרוני: אני רוצה להודות ליושב-ראש ועדת הכספים, חברי וידידי ליצמן, על שהביא את הנושא לדיון כך שלגמלאים יהיה טוב לפני חג הפסח.

יעקב ליצמן: אנחנו נצביע.

יעקב ליצמן: מי בעד הפחתת תקרה לתרופות למבוטחים קשישים כרוניים מקבלי הבטחת הכנסה בעקבות מכתב שר הבריאות אליי מ-כ"ט באדר התשס"ז?

יעקב ליצמן: ה צ ב ע ה אושר תודה רבה.